LÄHI-ITÄ AIKAJANALLA Amir Tsarfati ja Jonathan Hessen
Shalom ja tervetuloa Lähi-itä aikajanalla -sarjan pariin.
Olen Jonathan Hessen. Seurassamme on aina Kanadasta asti Amir Tsarfati.
Mitä kuuluu ja miten kokouksesi sujuvat siellä Kanadassa?
Shalom, Jonathan! Kiva nähdä taas.
Olen Edmontonissa Kanadan länsiosassa.
Tulin tänne Montrealista, jossa todella monet ihmiset -
käskivät lähettää terveisiä Jonathanille ja TV7:lle.
He seuraavat ja katsovat teitä siellä.
Niinpä minä nyt virallisesti ja julkisesti välitän heidän terveisensä.
Terveisiä täältä sinne!
Meille on siunaus, että he seuraavat tätäkin ohjelmaa.
Kutsutaanpa myös Herra tänne.
Tutkimme tänään Vapahtajamme ja Jumalan Sanaa.
Keskustelemme myös kuluneen kuukauden tapahtumista -
ja niiden merkityksestä Raamatun valossa. Rukoilisitko?
Isä, kiitämme Sinua, että Sinä hallitset ja kaikki on Sinun kädessäsi.
Vaikka monista näyttää, ettei tässä maailmassa ole lakia ja järjestystä -
ja kaikkialla on sotia ja väkivaltaa, silti Sinä olet valtaistuimellasi.
Me tiedämme, että kaiken sen takana on tämän maailman hallitsija -
ja että ellemme tunne Sinua uskon kautta Kristukseen, -
emme voi käsittää, mitä on rauha, joka käy yli ymmärryksen -
jopa tällaisina aikoina.
Kiitämme siitä, että pystymme näin lähestymään Sinua -
ja tulemaan Kaikkeinpyhimmän armonistuimen eteen -
saamaan armon, kun sitä tarvitsemme.
Siunaa tämä hetki, kun tutkimme Sanaasi -
ja maailman tapahtumia -
sekä näemme niiden yhtymäkohtia ja saamme toivoa ja lohtua.
Kiitämme ja siunaamme Sinua Israelin Pyhän, Jeshuan nimessä.
Aamen ja aamen.
Yleensä aloitamme rohkaisevalla raamatunkohdalla.
Ikävä kyllä näemme nykyään kaikkialla ympärillämme -
vain konflikteja, kiistoja ja haasteita -
sekä synkkiä ennusteita katastrofeista.
Tiedämme, että Jumala hallitsee, mutta joskus tekisi mieli huutaa: -
"Jumala, missä olet? Missä näyt tässä tilanteessa?
Miten me voimme toimia tässä tilanteessa, -
niin että heijastaisimme Sinua?"
Kuten ennen kuvausten aloittamista sovimme, -
aloitetaan Habakukin kirjasta.
Profeetta Habakuk oli hyvin tunnettu henkilö, -
joka peilasi aika mielenkiintoisesti, kuten aiemmin sanoit, -
oman aikansa todellisuutta, joka muistuttaa nykytilannetta.
Voimme löytää siitä aika paljon yhtymäkohtia omaan aikaamme.
Minäpä luen ensin jakeet 1―4 hepreaksi.
Lue sinä ne sitten englanniksi ja selitä sitten hieman, -
millainen tilanne silloin ja miten Jumala vastasi Habakukille.
Jumala on hyvä. Hän tuntee meidät ja kuulee meitä.
Aloitan heprealla.
Hab 1:1―4: "Ennustus, jonka profeetta Habakuk näki.
Kuinka kauan, Herra, minun täytyy apua huutaa, ja sinä et kuule, -
parkua sinulle: "Väkivaltaa!" ja sinä et auta?
Minkätähden sinä annat minun nähdä vääryyttä ja itse katselet turmiota?
Minun edessäni on hävitys ja väkivalta; on syntynyt riita, ja on noussut tora.
Sentähden on laki heikko, ja oikeus ei tule milloinkaan voimaan.
Sillä jumalaton saartaa vanhurskaan; sentähden oikeus vääristetään."
Luen englanniksi.
Tämän kysymyksen Habakuk itse esittää Jumalalle.
Hän puhuu Herralle ja esittää Hänelle kysymyksiä.
Hän näkee kaiken väkivallan. Hän haluaa tietää, miksi Jumala sallii sen.
"Ennustus, jonka profeetta Habakuk näki.
Kuinka kauan, Herra, minun täytyy apua huutaa, ja sinä et kuule, -
parkua sinulle: "Väkivaltaa!" ja sinä et auta?
Minkätähden sinä annat minun nähdä vääryyttä ja itse katselet turmiota?
Minun edessäni on hävitys ja väkivalta; on syntynyt riita, ja on noussut tora.
Sentähden on laki heikko, ja oikeus ei tule milloinkaan voimaan.
Sillä jumalaton saartaa vanhurskaan; sentähden oikeus vääristetään."
Voimme nähdä selvästi, että profeettakin on vain ihminen.
Hän näkee asioita ympärillään ihan kuin Daavid.
Myös Daavid aika ajoin etsi Jumalaa ja kysyi: "Jumala, missä olet?
Vihollinen piirittää minua." Ja Jumala oli aina läsnä.
Jumalaa ei haittaa, että kysymme näitä, -
kunhan tiedämme, että Häntä pitää kuunnella ja kuulla.
Herrahan vastasi Habakukille ja sanoi: -
"minä teen teidän päivinänne teon, jota ette uskoisi, jos siitä kerrottaisiin."
Jumala sanoo: "En minä nuku. Näen kyllä.
Minä aion toimia. Teidän pitää uskoa, että kaikelle on aikansa."
Meidän täytyy muistaa. Väkivalta ja kaikki tämä pahuus -
on suoraa seurausta synnistä.
Kun Jumala loi maailman, se oli täydellinen.
Jumala näki, että se oli hyvä.
Ja sitten tuli 1. Moos. 3 ja syntiinlankeemus.
Se alkoi pienestä. Aadam ja Eeva valitsivat väärin -
ja söivät väärästä puusta. Ei muuta.
Ensimmäisestä tottelemattomuuden ja Herran säännön rikkomisen synnistä -
menee ainoastaan kolme lukua, niin Raamattu sanoo, 1. Moos. 6: -
"Mutta kun Herra näki, että ihmisten pahuus oli suuri maan päällä -
ja että kaikki heidän sydämensä aivoitukset ja ajatukset -
olivat kaiken aikaa ainoastaan pahat".
Sitten Raamatun surullisin jae, 1. Moos. 6:6: -
"niin Herra katui tehneensä ihmiset maan päälle".
Voidaan siis selvästi nähdä synnin suorana seurauksena -
pahuuden, väkivallan ja sodat. Elämme langenneessa maailmassa.
Meillä on ongelma. Synti ei pelkästään ole jotain hengellistä.
Näemme myös synnin fyysisiä ilmentymiä.
Mutta me tiedämme, että syntiongelma ratkaistiin 2 000 vuotta sitten, -
ja se on ainoa toivomme.
Maailman, Israelin ja eri maiden toivo ei ole maailman järjestelmissä, -
tämän maailman hallituksissa, asevoimissa tai parlamenteissa -
tai maailman terveysjärjestöissä. Ne eivät auta synnin voittamisessa.
Voimme yrittää laskea lämpötilaa 2 astetta, ettei maailma tuhoudu, -
mutta tiedämme, miten kaikki päättyy. Ellei tule Herran eteen, -
ja turvaa Häneen, joka maksoi synneistämme, ja palvele Häntä, -
mistään muualta ei löydä toivoa.
Profeetta esittää hyviä kysymyksiä. Jumala antaa erittäin hyviä vastauksia.
Ja jokaisen, joka esittää näitä kysymyksiä, -
pitäisi saada vastaus uskovilta, että on toivoa, elämä ja tie -
ja että ainoa toivo, elämä ja tie on Jeshua haMashiach.
Hän kuoli edestämme, kantoi syntimme -
ja voitti synnin ja sen seuraukset, kuoleman.
Kuolema on menettänyt pistimensä. Usko Jeesukseen tuo ikuisen elämän.
Näyttää siltä, että aina kun ihmiskunta ottaa askeleita poispäin Jumalasta, -
pahuus, väkivalta ja viha lisääntyvät.
Se johtuu tietenkin syy-yhteyksistä.
Väkivalta synnyttää väkivaltaa, synti syntiä.
Toit esiin kielletyn hedelmän. Mitä synti sai aikaan? Se löi kiilan.
Aadam ja Eeva heitettiin ulos Eedenin puutarhasta.
Ja sitten se teki ihmisen Jumala-suhteesta -
ongelmallisen ihmiskunnan kannalta.
Mutta Jeesuksen Kristuksen kautta, -
kuten niin hienosti äsken selitit, -
suhde on taas palautettu. Me voimme lähestyä Häntä armon kautta.
Ei tekojen vaan armon kautta, mikä puolestaan -
saa meidät kaipaamaan Kristuksen kaltaisuutta -
ja heijastamaan tekojen kautta Hänen rakkauttaan ympärillemme.
Kuten tiedät, tämä keskustelu, -
jota Habakuk käy Jumalan kanssa, jatkuu.
Hän ei pitänyt Jumalan vastauksesta, sillä hän alkoi pelätä.
Ja sitten luvussa 3 näemme Habakukin rukouksen.
Luen siitä pari ensimmäistä jaetta.
Tai jakeen 2: "Herra, minä olen kuullut sinulta sanoman, ja olen peljästynyt.
Herra, herätä eloon tekosi jo kesken vuotten, -
tee se jo kesken vuotten tiettäväksi. Muista vihassasi laupeutta."
Laupeutemme on Vapahtaja Jeesus.
Voimme katsoa ympärillemme tai lukea Ilmestyskirjaa.
Saatamme hätkähtää tai pelästyä.
Ajattelemme kaikkia sotia, ja saatamme pelätä, -
mutta pelastuksemme -
on Herrassamme Jeesuksessa.
Katso, miten Habakuk päätti kirjansa.
Hän aloitti kysymyksillä mutta päätti uskon lauluun.
"Sillä ei viikunapuu kukoista, eikä viiniköynnöksissä ole rypäleitä; -
öljypuun sato pettää, eivätkä pellot tuota syötävää.
Lampaat ovat kadonneet tarhasta, eikä ole karjaa vajoissa.
Mutta minä riemuitsen Herrassa, iloitsen autuuteni Jumalassa.
Herra, Herra on minun voimani.
Hän tekee minun jalkani nopsiksi niinkuin peurat -
ja antaa minun käydä kukkuloillani."
Näin meidänkin tulisi loppujen lopuksi sanoa.
Usko ei perustu siihen, mitä näkee, vaan siihen, mitä ei nähdä.
Sitä usko on. Näemme paljon pahoja asioita.
Siksi usko täytyy kiinnittää näkymättömiin lupauksiin.
Mainitsit aiemmin kuningas Daavidin.
Olemme lukeneet tämän aiemminkin, mutta sen voisi lukea joka kerta.
Psalmi 23. Luen hepreaksi. Lue sinä englanniksi.
Hän puhui laumana olemisesta, -
ja laumana me tiedämme: -
"Herra on minun paimeneni, ei minulta mitään puutu.
Viheriäisille niityille hän vie minut lepäämään; -
virvoittavien vetten tykö hän minut johdattaa.
Hän virvoittaa minun sieluni.
Hän ohjaa minut oikealle tielle nimensä tähden.
Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani; -
sinun vitsasi ja sauvasi minua lohduttavat.
Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen.
Sula hyvyys ja laupeus seuraavat minua kaiken elinaikani; -
ja minä saan asua Herran huoneessa päivieni loppuun asti."
Kaunista! Huomaa jae 4: "Vaikka minä vaeltaisin pimeässä laaksossa, -
en minä pelkäisi mitään pahaa". Hän ei sano, ettei pahaa ole.
Luepa se ensin englanniksi, koska kaikki eivät osaa hepreaa vielä.
"Herra on minun paimeneni, ei minulta mitään puutu.
Viheriäisille niityille hän vie minut lepäämään; -
virvoittavien vetten tykö hän minut johdattaa.
Hän virvoittaa minun sieluni.
Hän ohjaa minut oikealle tielle nimensä tähden.
Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani; -
sinun vitsasi ja sauvasi minua lohduttavat.
Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen.
Sula hyvyys ja laupeus seuraavat minua kaiken elinaikani; -
ja minä saan asua Herran huoneessa päivieni loppuun asti."
Tässä näkyy ajallinen, rajallinen näkökulma ja ikuinen näkökulma.
Muissa Psalmeissa Daavid kysyy: "Miksi jumalattomat menestyvät?
Miksi heillä kaikki menee hyvin?" Mutta sitten todetaan, -
että heitä voi odottaa ikuinen kadotus. Ajallisesti voi mennä hyvin, -
mutta heitä voi kohdata kadotus.
Meidän pitää olla niitä, jotka elämme tässä ajassa mutta ikuisuusvinkkelistä.
Siirrytäänpä ohjelmassa eteenpäin.
Monia kiinnostaa kuulla -
Raamatun näkökulmista ajankohtaistapahtumiin.
Aloitetaan uutisjutusta, joka julkaistiin viime kuussa.
Sen mukaan Venäjä vetää joukkojaan Syyriasta.
Uutisen julkaisi ensimmäisenä -
Alankomaissa ilmestyvä Moscow Times.
Jutussa annettiin ymmärtää, että Venäjä vetää ison osan joukoistaan.
Kuulimme kuitenkin, että vetäytyminen koskee joukoista vain osaa: -
kokeneita sotilaita, pitkään palvelleita ja palkkasotilaita -
yksityisestä venäläisestä palkka-armeijasta, Wagnerista.
Joukkoja vedettiin lisäksi muualtakin Lähi-idästä ja maailmasta.
Mutta jos Raamatun näkökulmasta -
tarkastellaan Israelista pohjoiseen ja...
Olet sanonut, että Venäjä olisi mukana viimeisessä taistelussa.
Miten se nivoutuu -
nykytilanteeseen, kun Venäjä on yhä läsnä, mutta se vetää joukkojaan?
Kuten puhuimme ennen kuvauksia, -
että samalla kun Venäjä vetäytyy, iranilaisia tulee tilalle.
Näemme siis kaksi asiaa. Venäjä on yhä läsnä Syyriassa.
Venäjällä on siellä laivastotukikohta sekä lentotukikohta Hmeimimissä.
Olet oikeassa. Aika iso osa sotilaista on siirretty muualle, -
mutta iranilaiset tai iranilaismieliset valtaavat alaa.
Venäjä on siis yhä selvästi läsnä, -
mutta Iran vahvistaa otettaan Syyriassa.
Puhumme siitä varmasti vähän myöhemmin lisää.
Mutta tahdon muistuttaa, että siitä kerrottiin uutisissa, -
mutta niin kerrottiin myös siitä, että Euroopan unioni pyrkii kovaa vauhtia -
sopimaan Israelin kanssa kaasutoimituksista Egyptin kautta.
Se merkitsee sitä, että venäläisillä on hyvä syy -
olla haluamatta lähteä alueelta -
ja myös olla lataamasta suuria tulevaisuuden odotuksia -
Israelin suhteen nykyhetken valossa.
Venäjä tekee yhteistyötä Israelin kanssa silloin, -
kun se on sen edun mukaista. Kansallinen etu on tärkeä asia.
Neuvottelut, joilla Eurooppa yrittää vähentää riippuvuutta -
Venäjän kaasusta ja öljystä ja löytää vaihtoehtoja, kuten Israel, -
eivät saa Venäjän hallintoa kovin iloiseksi.
Se ei näe Israelin hallintoa niin hyvänä ystävänä kuin aiemmin.
Kun tutkimme Raamattua ja puhumme sodasta, josta Hesekiel kertoo -
ja jossa Roos, Venäjä, hyökkää, -
Raamattu puhuu leukoihin laitetusta koukusta, jolla hyökkääjiä kuljetetaan.
Se tarkoittaa, että täytyy tulla jokin syy, -
minkä takia he ryhtyvät toimiin Israelia vastaan.
Tällä hetkellä Israel ei tee mitään, mikä ärsyttäisi Venäjää.
Me jopa koordinoimme toimiamme Syyriassa Venäjän kanssa.
Mutta kaasun myyminen ja Venäjän talouden vahingoittaminen -
on sellainen asia, joka saa Venäjän kääntymään Israelia vastaan.
Se tapahtuu pian. En tiedä tarkemmin. En ole profeetta.
Me kaikki voimme nähdä, mihin merkit viittaavat.
Ja nyt venäläisten tukikohtiin Syyriassa ei siirry rauhanturvaajia -
vaan iranilaisia. Hesekielin mukaan Iran on mukana siinä hyökkäyksessä.
Kaikki sopii Raamatun profetioihin.
Joukkojen osittainen vetäminen armeijan avuksi Ukrainassa -
ei loppujen lopuksi tule muuttamaan Venäjän toimia Israelia vastaan.
Kysehän ei ole siitä, montako sotilasta Venäjällä on Syyriassa.
Kyse on koukusta, joka vetää Venäjän Israelin kimppuun.
Koukku ei ole mikään sotilastoimi. Se on kaasu ja öljy, -
jotka ovat Venäjälle tärkeä talouden tukiranka.
Aivan. Ja Israelhan on vain yksi alueista, -
jotka voivat olla vaihtoehtoisia energialähteitä Euroopalle, -
joka haluaa vähentää riippuvuutta venäläisestä energiasta.
Pitää odottaa, miten tilanne kehittyy.
Ymmärtääkseni raportti neuvotteluista EU:n kanssa -
oli hieman liioitteleva todellisiin tapahtumiin nähden.
Silti se on yksi suorista neuvotteluista, jotka ovat käynnissä.
Kreikan pääministeri Kyriakos Mitsotakis -
puhui aikeistaan syventää yhteistyötä Israelin suuntaan -
mm. Israelin merenalaisen kaasun toimituksissa -
ja myös sähköntoimituksessa Kreikasta Kyproksen kautta Israeliin.
Tie olisi kaksisuuntainen, niin että Israelin energiaa -
virtaisi sitten manner-Eurooppaan.
Katsotaanpa vielä aluetta meistä pohjoiseen.
Mainitsit, että iranilaisten asejoukkoja asettuu venäläisten tukikohtiin.
Kuluneen kuukauden aikana -
toista kertaa vuoden 2011 ja Syyrian sisällissodan alkamisen jälkeen -
Syyrian presidentti Bashar al-Assad uskalsi lähteä Damaskoksesta.
Hän meni Teheraniin, jossa hän antoi kaksi...
lausuntoa, joita pidän merkittävinä. Ensinnäkin hän väitti, -
että Syyrian ja Iranin yhteistyö Syyrian rajojen sisällä -
on Syyrian näkökulmasta heikentänyt Israelia.
Lausunto oli todellisuudesta irrallaan.
Ja toiseksi al-Assad kehotti iranilaisia -
syventämään Iranin ja Syyrian yhteistyötä edelleen.
Miten tämä näyttäytyy Jumalan Sanaa vasten?
Ja voiko tämä jollain lailla käynnistää tapahtumaketjun, -
jonka seurauksena Lähi-idässä voisi aikanaan kenties syttyä sota?
Kaikki maat, joista Iran saa otetta, muuttuvat Iranin sätkynukeiksi.
Sen näkee Irakissa, Libanonissa ja Jemenissä.
Syyriassa on käymässä niin, -
että koska venäläisten kädet ovat täynnä työtä -
muualla ja muissa jutuissa, Iran ei viivyttele -
vaan kaivautuu syvemmälle Syyrian maaperään.
Syyrian presidentti osaa lukea karttaa ja ymmärtää, -
että Putin on liian kiireinen muualla. Al-Assad tietää, -
että pitää vahvistaa liittoumia muiden voimatekijöiden kanssa.
Ja Iran on tärkeä voimatekijä.
Miksi sanon näin? Koska jos Damaskokseen joskus hyökätään -
ja se lakkaa olemasta kaupunki, se ei ole hyökkäys vain Syyriaa vastaan.
Syyria muuten on jo lakannut olemasta suvereeni, itsenäinen valtio.
Sen asioista päättävät muut. Assad on vain nukkehallitsija.
Kun Damaskos joskus tuhotaan, -
sitä ei enää pidetä hyökkäyksenä Syyriaa vastaan -
vaan niitä maita vastaan, jotka siellä vetelevät naruista.
Olen sanonut koko sen ajan, kun olen opettanut Raamatun profetioista, -
että en usko, että Hesekielin sota, jossa Venäjä ja Iran ovat mukana, -
alkaa tuosta vain. Ensin pitää tapahtua Jes. 17.
Ja siinähän profetoidaan, että Damaskos lakkaa olemasta.
Damaskos on maailman vanhin yhtä mittaa pystyssä pysynyt kaupunki.
Siitä ei ole epäilystä Sitä ei ole ikinä tuhottu perin pohjin.
Se on tulevaisuuden profetia.
Uskon, että mitä lujempi ote Iranilla on siellä, -
sitä enemmän isku Syyriaan ymmärretään iskuksi Irania vastaan.
Ja se johtaa siihen, että Iran liittyy -
Israeliin hyökkäävään liittoumaan.
Toivon, että asiat olisivat toisin, -
mutta tulevaisuus Lähi-idässä ei näytä kovin valoisalta.
Lähestymme kiehumispistettä. Sen näkee selvästi.
Sanoit ennen kuvauksia, -
että ellemme tee jotain nyt tai ellei asioihin puututa nyt, -
kun Iranin ydinsopimus jälleen allekirjoitetaan, -
Israelin kädet ovat tavallaan sidotut eikä se pysty isoihin liikkeisiin.
Se tarkoittaa, että lähiviikkoina tai -kuukausina, -
sen mukaan miten nopeasti Eurooppa runnoo läpi sopimuksen, -
joka tullaan allekirjoittamaan varmasti, tilanne pysyy kireänä -
ja se jopa kiristyy Israelin ja iranilaisten välillä.
Totta. Minusta oli mielenkiintoista kuulla näkökohta, -
jonka Jordanian kuningas Abdullah II toi esiin kaksi viikkoa sitten -
Washingtonissa toimivan Hoover Instituten haastattelussa.
Hän esitti huolensa Iranin kaivautumisesta Syyriaan.
Hän sanoi, että siitä tulee olemaan paljon ongelmia.
Hän mainitsi myös Venäjän vetäytymisen.
Eikä pidä unohtaa, että kun puhumme Abdullah II:sta, -
hän on emiiri Abdullah I:n pojanpojan poika ja kaima.
Emiiri Abdullah I:n isä -
oli Mekan šarif Husain.
Hasemiittien monarkia oli joskus Saudi-Arabian hallitsijasuku.
Ehkä silläkin on yhteys siihen, mitä Raamatussa kerrotaan.
Meillä on vielä noin 40 sekuntia aikaa.
Mitä sanoisit rohkaisuksi ja miten meidän tulisi rukoilla?
Kuten voimme selvästi nähdä, on sotia ja sanomia sodista.
Jeesus kutsui niitä lopunaikojen merkeiksi.
Hän sanoi, ettei se ole vielä loppu.
Mutta ellet ole Kristuksen seuraaja, -
et tästä maailmasta löydä ikinä rauhaa ja turvaa.
Jos haluat ymmärryksen ylittävän rauhan ja ikuisen elämän -
ja haluat päästä mukaan, kun täältä lähdetään, -
laita turvasi Jeesukseen. Tunnusta syntisi.
Ota Hänet Herraksi. Se on tärkeintä, mitä ikinä voi tehdä.
Aamen. Hän on Rauhanruhtinaamme. Kiitos, Amir.
Siunattua matkaa siellä Kanadassa.
Toivottavasti nähdään taas pian Israelissa ja Jerusalemissa.
Siunausta! Kiitos myös katsojille siitä, -
että seurasitte Amirin ja minun keskustelua.
Siunausta! Nähdään taas Lähi-itä aikajanalla -sarjan parissa. Shalom!
Suomennos: Marianne Tenetz